Rekordmange studerende i Aalborg har endnu ikke fundet et ordentligt sted at bo her en måned efter studiestart. Det fortæller DR Nordjylland. 2700 unge ansøgere er fortsat på venteliste hos Anvisningen af Kollegie- og Ungdomsboliger, AKU-Aalborg. Grunden er at der i øjeblikket er flere studerende i Aalborg end nogensinde før. Men situationen er ved at blive bedre lyder det fra AKU-Aalborg. Der bygges i øjeblikket rigtig mange nye ungdsomsboliger i byen. Alene i juli og august er næsten 1000 nye studieboliger blevet færdige. - Var de nye boliger i år ikke kommet, så havde det været kaotisk, siger foretningsføren hos AKU, Eigil Johansen. De kommende to år vil yderligere knap et par tusinde kollegie- og ungdomsboliger stå klar i Aalborg.
Mange studerende har endnu ikke fundet et ordentlig sted at bo.